Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
Israel valmistautuu laajentamaan maaoperaatiotaan Rafahiin.
Bidenin hallinto painostaa samaan aikaan Israelia -
lisäämään humanitaarisen avun määrää Gazaan.
Islamistinen terrorijärjestö Hamas kieltäytyy tulitaukoneuvotteluista, -
ellei Israelin puolustusvoimat (IDF) vedä kaikkia joukkojaan Gazasta.
Turkki uhkaa Israelia vakavilla seurauksilla, -
jos muslimeja ei päästetä rukoilemaan Temppelivuorelle ramadanin aikana.
Israel aikoo määrätietoisesti -
täyttää velvollisuutensa kansalaisiaan kohtaan -
eli tuhota islamistisen Hamasin ja sen terroristiliittolaiset Gazasta.
IDF valmistautuu yhteistyössä Shin Betin kanssa laajentamaan -
maaoperaatiotaan Egyptin rajalla Etelä-Gazassa sijaitsevaan Rafahiin.
TV7 kuuli kolmelta korkea-arvoiselta tiedusteluvirkamieheltä, -
että noin 1,2 miljoonan gazalaisen evakuoiminen Rafahista -
turva-alueelle muualle Gazaan vienee 1,5―2 viikkoa siitä hetkestä, -
kun Israelin sotakabinetti antaa evakuointimääräyksen.
Tämän erittäin monimutkaisen operaation suunnitelmia -
päivitetään kaiken aikaa.
Israelin sotakabinetti ei ole vielä esittänyt suunnitelmiaan -
USA:n puolustusministeriölle.
Emme ole nähneet vielä Israelin Rafahin-operaation suunnitelmia.
USA:n puolustusministeri Lloyd Austin isännöi -
Israelin sotakabinetin ministeriä Benny Gantzia Pentagonissa eilen illalla.
Asialistalla oli monia -
Hamasia vastaan Gazassa käytävään sotaan liittyviä aiheita -
sekä muita tärkeitä alueellisia asioita.
Puolustusministeri Austin isännöi -
Israelin sotakabinetin jäsentä Benny Gantzia tänään Pentagonissa.
Tapaamisessa ministeri Austin tuomitsi -
Hamasin 7.10. tekemän hyökkäyksen Israeliin -
ja vaati kaikkien Hamasin pitämien panttivankien vapauttamista.
Puolustusministeri toi julki huolensa Gazan humanitaarisesta tilanteesta -
ja pyysi ministeri Gantzilta tukea, -
jotta avustusten määrää Gazaan saadaan lisättyä.
Austin painotti myös, että ennen Rafahin operaatiota tarvitaan -
uskottava ja toteuttamiskelpoinen suunnitelma siviilien suojelemiseksi.
Humanitaarinen tilanne on niin ikään huomioitava ennen operaatiota.
Kenraali Ryderilta kysyttiin oletetusta ristiriidasta, -
kun USA toimittaa samanaikaisesti Israelille ammuksia -
ja palestiinalaisille humanitaarista apua.
Ryder korosti, että USA tukee vankasti Israelin itsepuolustusoikeutta -
mutta tunnustaa samaan aikaan myös sen, -
miten tärkeää on taata Gazan väestön turvallisuus.
Hamas hyökkäsi Israeliin 7. lokakuuta-
tappaen yli 1 200 ihmistä ja ottaen yli 200 panttivankia, -
joista puolet on edelleen panttivankeina Gazassa.
Hamas ei ole laskenut aseitaan.
Se on yhä merkittävä ja mahdollisesti eksistentiaalinen uhka Israelille.
Israelilla on luonnollinen oikeus puolustaa itseään.
Yhdysvaltojen tuki pitkäaikaiselle kumppanilleen Israelille on raudanluja.
Varmistamme jatkossakin, että Israelilla on kaikki tarvittava, -
jotta se voi puolustaa kansalaisiaan Hamasin tulevilta terrori-iskuilta.
Samalla, kuten olemme sanoneet jo kauan ― ja aiemmin mainitsin -
USA:n hallituksen myöntämän yli 180 milj. dollarin avustuksen Gazaan ―,
että tunnustamme sen, miten tärkeää on taata Gazan väestön turvallisuus.
USA ja Jordania ovat tehostaneet avun toimittamista Gazaan -
pudottamalla avustuspaketteja ilmasta.
Ne pyrkivät lisäämään avun määrää Gazaan piittaamatta siitä, -
että iso osa avustuksista -
päätyy Israelia vastaan taisteleville terroristiryhmille.
Kuten presidentti Biden on sanonut, yritämme tällä tavalla lisätä -
yhdessä kumppaneidemme kanssa elintärkeän avun määrää Gazaan.
Selvitämme, mitä muita kanavia pitkin apua saataisiin toimitettua Gazaan, -
mukaan lukien meriteitse. Selvitämme eri vaihtoehtoja.
Paljon on vielä työtä jäljellä.
Kehotamme yhä Israelia avaamaan uusia reittejä ja rajanylityspaikkoja, -
jotta Gazaan toimitettavan avun määrää saadaan lisättyä.
Islamistinen terroristijärjestö Hamas on toistaiseksi torjunut -
Yhdysvaltojen, Qatarin ja Egyptin antaman tulitaukoehdotuksen.
Sen sijaan se kuvittelee harhaisesti voivansa pelastaa -
jäljellä olevat jäsenensä ja johtajansa edessä häämöttävältä tuholta.
Hamas on viime päivinä tuonut julki kantansa -
Qatarin ja Egyptin viime viikolla esittämään ehdotukseen.
Tulitaukoehtomme ovat: -
Israelin täydellinen vetäytyminen Gazasta, -
Gazan sisäisten pakolaisten paluu kotiseuduilleen, -
riittävä humanitaarinen ja lääketieteellinen apu -
sekä jälleenrakennusprosessin käynnistäminen.
Bidenin hallinto on selvästi turhautunut siitä, -
että Hamas ei ole hyväksynyt USA:n ehdotusta. Hallinto on silti -
toiveikas, että tulitauko saadaan aikaan ennen ramadanin alkamista.
Jatko riippuu nyt Hamasista.
Israel on tehnyt yhteistyötä.
Tarjolla oleva ehdotus on järkevä.
Parin päivän sisällä näemme, toteutuuko ehdotus.
Tulitaukoa tarvitaan.
Israel on hyväksynyt USA:n, Qatarin ja Egyptin laatiman ehdotuksen.
Samalla Israel pyrkii lievittämään ramadaniin kytkeytyviä jännitteitä.
Pääministeri Netanjahu ilmoitti turvallisuuskokouksen jälkeen, -
että israelilaisten muslimien pääsylle Temppelivuoren al-Aqsan moskeijalle-
ei aseteta uusia rajoituksia ramadanin aikana.
Israelin politiikkana on aina ollut ja on vastedeskin -
kaikkien uskonnonvapauden turvaaminen.
Näin olemme toimineet ramadaninkin aikana, ja niin teemme nytkin.
Teemme kaikkemme turvataksemme uskonnonvapauden Temppelivuorella-
turvallisuustarpeet huomioiden.
Huolehdimme siitä, että muslimit saavat viettää juhlapyhäänsä.
Arviolta 50 000―60 000 israelilaisen muslimin -
odotetaan saapuvan Temppelivuorelle ramadanin ensimmäisellä viikolla.
Länsirannan palestiinalaisten pääsyä alueelle taas rajoitetaan -
iän ja turvallisuusselvityksen perusteella.
Turkin presidentti Recep Tayyip Erdogan -
isännöi palestiinalaispresidentti Mahmud Abbasia Ankarassa -
ja uhkasi samalla Israelia.
Koska ramadan-kuukausi on pian käsillä, -
välitämme viestejä asiaankuuluviin paikkoihin siitä, -
että provokaatiot pitää estää.
Radikaalit israelilaispoliitikot ovat vaatineet, -
että muslimien pääsyä al-Aqsan moskeijalle pitää rajoittaa.
Se on täyttä hölynpölyä.
Jos pääsyä ryhdytään rajoittamaan, seuraukset tulevat olemaan vakavat.
Erdogan nosti esiin -
Venäjän pyrkimykset yhdistää kilpailevat palestiinalaisryhmittymät -
eli Abbasin Fatah, islamistinen Hamas ja Iranin tukema Islamilainen jihad.
Seuraamme myös tiiviisti pyrkimyksiä -
varmistaa palestiinalaisten veljiemme yhtenäisyys ja yhteisymmärrys.
Yksi parhaista vastauksista tähän tilanteeseen on se, -
että edistetään päättäväisesti -
palestiinalaisten yhtenäisyyttä ja yhteenkuuluvuutta.
Olemme aina valmiit tekemään mitä tahansa tällä osa-alueella tarvitaan.
Jatkamme kansamme ja maamme yhdistämispyrkimyksiä.
Tuomme palestiinalaisryhmittymät yhteen.
Jatkamme joukkojemme yhdistämistä -
palestiinalaisten ainoan laillisen edustajan -
eli PLO:n poliittisen ohjelman -
ja kansainvälisten sitoumusten mukaisesti.
Venäjän vetämissä palestiinalaisten yhdistymisneuvotteluissa -
ei saavutettu konkreettista edistystä.
Venäjän ulkoministeri Sergei Lavrov vaikutti kuitenkin toiveikkaalta -
luonnehtiessaan palestiinalaisten yhteistä julkilausumaa lupaavaksi.
Palestiinalaisryhmittymät hyväksyivät -
Moskovassa eilen pidetyssä kokouksessa yhteisen julkilausuman.
Siinä ne ilmaisivat ensimmäistä kertaa valmiutensa kunnioittaa -
Palestiinan vapautusjärjestön eli PLO:n poliittista ohjelmaa.
Jos tämä ei jää pelkäksi iskulauseeksi, -
he ovat ottaneet tärkeän askeleen kohti aitoa yhtenäisyyttä.
Näin he myös osoittavat puhuvansa samaa kieltä ulkomaailman kanssa.
Kiitos seurasta.
TV7 Israel toimii lahjoitusten varassa eikä tavoittele voittoa.
Koko tuotantomme on katsottavissa ilmaiseksi.
Jos tuotantomme on siunannut sinua ja haluat tukea kustannuksissa, -
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Rukoillaan rauhaa Jerusalemille ja pelastusta Israelille.
Olen Jonathan Hessen. Siunattua illanjatkoa.
Nähdään tulevien ohjelmien parissa, jos Luoja suo.
Siihen saakka shalom Jerusalemista.
Suomennos: Sirpa Kaukonen